Fronteras del Imperio Roman

Le frontieras del Imperio Roman, le quales fluctuava durante le historia del imperio, esseva realisate como un combination de camminos militar e fortes ligate, frontieras natural (specialmente le fluvios Rheno e Danubio) e fortificationes artificial que separava le terras del imperio del paises ultra illos.

 Limes 
Le parola limes es a vices usate per eruditos moderne pro denotar le frontiera del Imperio Roman, sed illo non esseva usate per le romanos como tal. Post le tertie seculo, illo esseva un termino administrative que indicava un districto militar, commandate per un dux limitis.

Le substantivo latin limes habeva un numero de significatos differente: un sentiero o limite que marcava le frontieras de campos; un linea de frontiera o marca; omne via o sentiero; omne canal, como le curso de un rivulo; o qualque distinction o differentia inter duo cosas.

In Britannia, le Imperio construeva duo muros, le un post le altere; pro Mauretania, habeva un sol muro con fortes a ambe lateres de illo. In altere locos, como Syria e Arabia Petraea, non habeva un muro continue; in su loco, habeva un rete de colonias frontieral e fortes occupate per le armea roman. In Dacia, le limes inter le Mar Nigre e le Danubio esseva un mixtura del ultime e del defensas de muro: le Limes Moesiae esseva le conjunction de duo, e a vices tres, lineas de vallum, con un Grande Campo e multe campos minor distribuite trans le fortificationes.

 Frontieras septentrional 
In Europa continental, le frontieras esseva generalmente ben definite, usualmente sequente le cursos de fluvios major tal como le Rheno e le Danubio. Nonobstante, istos non esseva sempre le lineas de frontiera final; le provincia de Dacia (le Romania moderne) esseva completemente al altere latere del Danubio, e le provincia de Germania Magna, que non debe esser confundite con Germania Inferior e Germania Superior, esseva le terra inter le Rheno, le Danubio e le Elba (ben que iste provincia esseva perdite tres annos post su creation como resultato del Battalia del Foresta de Teutoburg).

In Grande Britannia, ambe Hadriano e Antonino Pio construeva defensas pro proteger le provincia de Britannia contra le caledones. Le Muro de Hadriano, construite in 122, manteneve un garnison de 50.000 soldatos, dum le Muro Antonin, construite inter 142 e 144, esseva abandonate in 164 e brevemente reoccupate in 208, sub le regno de Septimio Severo.

 Frontieras oriental 
Le frontieras oriental cambiava multe vices, proque le Imperio Roman faceva fronte a duo potentias major: le Imperio Parthic e le Imperio Sasanide. Le parthos esseva un gruppo de populos iranian que governava le major parte del Grande Iran, lo que es hodie Iran, le Iraq occidental, Armenia e le Caucaso. Le sasanides succedeva al parthos in 224–226 e esseva recognoscite como un del principal potentias mundial insimul con su archirival vicin, le Imperio Roman (Byzantine), pro un periodo de plus de 400 annos.

 Frontieras meridional 
Le frontieras oriental cambiava multe vices, proque le Imperio Roman faceva fronte a duo potentias major: le Imperio Parthic e le Imperio Sasanide. Le parthos esseva un gruppo de populos iranian que governava le major parte del Grande Iran, lo que es hodie Iran, le Iraq occidental, Armenia e le Caucaso. Le sasanides succedeva al parthos in 224–226 e esseva recognoscite como un del principal potentias mundial insimul con su archirival vicin, le Imperio Roman (Byzantine), pro un periodo de plus de 400 annos.

In Africa le romanos controlava le area al nord del Sahara, del Oceano Atlantic usque a Egypto, con le frontieras controlate per multe sectiones de fortificationes tal como le Limes Arabicus (nominate le Limes Uranus), Limes Mauretaniae, Fossatum Africae, Fossa Regia, Limes Tripolitanus, Limes Numidiae, etc.

In le sud de Mauretania Tingitana le romanos faceva un limes in le tertie seculo, justo al nord del area del actual Casablanca proxime a Sala e extendente se usque a Volubilis.

Septimio Severo expandeva le Limes Tripolitanus dramaticamente, mesmo tenente brevemente un presentia militar in le capital garamante Garama in 203 d.C. Multe del successo initial del campania esseva attingite per Quinto Anicio Fausto, le legato del Legio III Augusta.

Post su conquestas african, le Imperio Roman pote haber attingite su maxime extension durante le regno de Septimio Severo, sub qui le imperio comprendeva un area de 5 milliones de kilometros quadrate (2 milliones de millias quadrate).

Categoria:Frontieras roman
Categoria:Geographia del Roma antique